কলকাতা প্রেস ক্লাবে ‘শারদ সম্মান ২০২৫’ এর পুরস্কার ঘোষণা

কলকাতা: কলকাতার জনপ্রিয় দুর্গাপূজা মণ্ডপগুলির শিল্পকলা,ভক্তি এবং সৃজনশীলতাকে সম্মান জানাতে এক নামযাদা কর্পোরেট সংস্থা ‘শারদ সম্মান ২০২৫'(Sharad Samman 2025) পুরস্কার প্রদান করল। সম্প্রতি কলকাতা প্রেস ক্লাবে আয়োজিত এক অনুষ্ঠানে নির্বাচিত পূজা কমিটিগুলির পরিচালকদের পুরস্কৃত করা হয়। যেখানে তাদের থিম সৃজনশীলতা সামাজিক উদ্যোগকে স্বীকৃতি জানিয়ে এই পুরস্কার দেওয়া হয় ।
এই পুরস্কার বিতরণ অনুষ্ঠানে উপস্থিত ছিলেন অভিনেতা রজতাভ দত্ত, অভিনেত্রী অপরাজিতা আঢ্য ও সংগীত পরিচালক কল্যাণ সেন বরাট। তাঁদের উপস্থিতি অনুষ্ঠানে বিশেষ মাত্রা যোগ করে, এবং তাঁরা প্রশংসা করেন সেই সব পূজা আয়োজকদের যাঁরা অক্লান্ত পরিশ্রমের মাধ্যমে প্রতিবছর বাঙালির সবচেয়ে বড় উৎসবকে প্রাণবন্ত করে তোলেন।

কর্পোরেট সংস্থার প্রধান কর্ণধার প্রভীন থামপি বলেন, “দুর্গাপূজা শুধু একটি উৎসব নয়, এটি এমন এক অনুভূতি যা সমাজকে একসঙ্গে বাঁধে। সারদ সম্মানের মাধ্যমে আমরা সেই পূজা কমিটিগুলির আবেগ ও সৃজনশীলতাকে সম্মান জানাতে চাই, যারা এই সাংস্কৃতিক ঐতিহ্যকে এগিয়ে নিয়ে চলেছে।”

নির্বাচিত পূজা কমিটিগুলিকে *সেরা থিম পূজা, সেরা প্রতিমা, সেরা আলোকসজ্জা, সেরা সামাজিক বার্তা এবং সেরা কমিউনিটি উদ্যোগ*-এর মতো বিভাগে পুরস্কৃত করা হয়, যা শহরের বৈচিত্র্যময় প্রতিভা এবং উৎসবের স্পিরিটকে প্রতিফলিত করে।

‘সারদ সম্মান ২০২৫’ আবারও প্রমাণ করল, সংস্কৃতি উদযাপন এবং সামাজিক বন্ধনকে দৃঢ় করার ক্ষেত্রে এটি অঙ্গীকার, পাশাপাশি বাঙালির সত্তার অঙ্গ হয়ে ওঠা দুর্গাপূজার ঐতিহ্যকে সম্মান জানানোর প্রতিশ্রুতি।